ครม.ไฟเขียวจ้างแพทย์ – พยาบาลเพิ่ม รองรับสถานการณ์ “โควิด” วงเงิน 4.3 พันลบ.
ครม.ไฟเขียวจ้างแพทย์ – พยาบาลวิชาชีพ และสายงานบริการทางการแพทย์อื่นเพิ่ม เพื่อรองรับสถานการณ์ “โควิด” ของสธ. กรอบวงเงิน 4.3 พันลบ.
ครม.ไฟเขียวจ้างแพทย์ – พยาบาลวิชาชีพ และสายงานบริการทางการแพทย์อื่นเพิ่ม เพื่อรองรับสถานการณ์ “โควิด” ของสธ. กรอบวงเงิน 4.3 พันลบ.
5 ต.ค. 2564

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบภายใต้พระราชกำหนดเงินกู้ฯ ในหลักการโครงการจ้างแพทย์ พยาบาลวิชาชีพ และสายงานบริการทางการแพทย์อื่น เพื่อรองรับสถานการณ์โรคโควิด-19 ของสำนักงานปลัดกระทรวงสาธารณสุข (สธ.) ด้วยกรอบวงเงินรวม 4,335 ล้านบาท เพื่อเพิ่มบุคลากรในการดูแลรักษาผู้ป่วยของหน่วยบริการสาธารณสุขทั่วประเทศ และรองรับการเข้าถึงบริการทางการแพทย์แก่ผู้ป่วยโควิด-19 และประชาชนชนทั่วไป
อีกทั้งยังสามารถแบ่งเบาภาระงานของบุคลากรทางการแพทย์ที่ปฏิบัติหน้าที่อยู่ในปัจจุบัน โดยที่ประชุมได้มอบหมายให้ สธ. พิจารณากำหนดจำนวนกรอบอัตรากำลังที่จะจ้างงานภายใต้โครงการฯ ให้เป็นไปตามความเหมาะสมจำเป็นและสอดคล้องกับข้อเท็จจริงในแต่ละพื้นที่